open-index/open-wikipedia-markdown huggingface dataset:
Kokosová platňa

thumb|
**Kokosová platňa** je tektonická platňa tvorená oceánskou zemskou kôrou nachádzajúca sa v Tichom oceáne na západnom pobreží Strednej Ameriky. Pomenovaná je podľa Kokosových ostrovov, ktoré sa na nej nachádzajú. 

Kokosová platňa vzniká rozpínaním oceánskeho dna pozdĺž Východopacifickej vyvýšeniny a Kokosového chrbta, oblasti označovanej ako systém rozpínania Cocos-Nazca. Z oblasti tejto vyvýšeniny je platňa tlačená a posúvaná na východ pod menej hustú Karibskú platňu, pri procese označovanom ako subdukcia. Pri tomto procese dochádza k zohrievaniu jej subdukovaných okrajov, z ktorých sa uvoľňuje do okolitého zemského plášťa voda. Vo vrchnej časti plášťa, ktorý sa označuje ako astenosféra, sú horniny plášťa fluidami roztavené na magmu, v dôsledku čoho vzniká severovýchodne od subdukčnej zóny vulkanický oblúk, ktorý sa tiahne od Kostariky do Guatemaly. Pásmo zemetrasení v oblasti tzv. benioffovej zóny sa tiahne pod povrchom ďalej na sever až do Mexika.  

Severný okraj Kokosovej platne tvorí Stredoamerická priekopa. Východná časť je tvorená transformnými zlomami Panamskej zlomovej oblsti. Južnou hranicou je stredooceánsky chrbát v Galapágskej vyvýšenine. Západnú hranicu tvorí Východopacifická vyvýšenina.

## Vznik a vývoj
Kokosová a platňa Nazca sú pozostatkami dávnejšej Farallonskej platne, ktorá sa rozpadla pred asi 23 miliónmi rokov na hranici oligocénu a miocénu. Rozpad tejto platne zapríčinilo najmä pôsobenie Galapágskej horúcej škvrny. Pred asi 5 - 10 miliónmi rokov sa zo severnej časti platne začala oddeľovať tzv. Riverská mikroplatňa a dodnes medzi nimi neexistujú trasformné zlomy.

Subdukcia kokosovej platne pod severoamerickú platňu 19. septembra 1985 spôsobila ničivé zemetrasenie v Mexico City.

## Referencie

## Pozri aj
* Zoznam tektonických platní

## Iné projekty

Kategória:Tektonické platne
Kategória:Tichý oceán
Rudolf Pálfi

**Rudolf (I.)** Jozef Joachim Ján Vilibald Adrián Júda Tadeáš gróf **Pálfi** - prídomok "Pálffy de Erdőd" ( * 4. marec 1719, Viedeň – † 1. apríl 1768, Bratislava) bol uhorský šľachtic, politik a zberateľ. 

Bol najmladším synom grófa Leopolda Jozefa Pálfiho (1681 – 1720) a Márie Antónie Ratuit de Souches (1683 – 1750). Študoval vo Viedni, bol majiteľom panstiev Pezinok a Svätý Jur a od roku 1732 sa stal spolumajiteľom hradného panstva Červený Kameň. Rudolf I. Pálfi je zakladateľom červenokamenskej línie, ktorá sa stala počtovo najsilnejšou v rámci celého pálfiovského rodu, vďaka čomu jej potomkovia žijú dodnes.

Oženil sa v Brne  24. novembra 1742 s grófkou Máriou Eleonórou Kaunitz-Rietbergovou (1723 - 1776), ktorá mu porodila desať detí: troch synov a sedem dcér. Mária Eleonóra Pálfiová bola sestrou kancelára kráľovnej Márie Terézie, kniežaťa Václava Antona Kaunitz-Rietberga. Rudolf Pálfi mal teda na viedenskom dvore vynikajúce postavenie nielen vďaka svojim neskorším zásluhám v bojoch o rakúske dedičstvo a sedemročnej vojne, ale i vďaka príbuzenským vzťahom s kancelárom Kaunitzom.

Od roku 1759 vlastnil Rudolf Pálfi bývalý károliovský husársky pluk, ktorý za záujmy kráľovnej Márie Terézie bojoval vo Vojne o rakúske dedičstvo a v Sedemročnej vojne a získal hodnosť podmaršala a kráľovského komorníka. Rudolf Pálfi sa preslávil ako zberateľ starožitností a kuriozít, ktoré počas svojho života nazhromaždil vo svojom kunstkabinete. 

Rudolf sa nevenoval politickej kariére ako mnohí jeho predkovia, ale preslávil sa ako vojak a zberateľ umeleckých predmetov, mecén umenia a stavebník. Rudolf pristúpil k rozsiahlym stavebným úpravám rodového sídla na Červenom kameni, ktoré sa sústredili na juhozápadné krídlo a oba trakty juhovýchodného krídla. Počas tejto prestavby boli dve z hradných bášt – južná a východná – zvýšené o jedno podlažie a podkrovie s manzardovou strechou a na druhom poschodí juhovýchodného krídla boli zmodernizované priestory a tak vznikol rad hosťovských izieb. 
Rudolfovi hrad vďačí za kamenný most, ktorý nahradil starší padací, obnovu stajní a jazdiarne, revitalizáciu hradných záhrad.

Rudolf zomrel v Bratislave a pochovaný je v rodinnej krypte pod františkánskym kostolom v Malackách, Mária Eleonóra ho prežila o osem rokov a jej telo spočinulo tiež v Malackách po boku manžela.

Kategória:Pálfiovci
Kategória:Uhorskí šľachtici
Kategória:Slovenskí šľachtici

Kategória:Osobnosti z Viedne
Kategória:Narodenia 4. marca
Kategória:Narodenia v 1719
Kategória:Úmrtia 1. apríla
Kategória:Úmrtia v 1768
Kategória:Zberatelia
Kategória:Uhorskí politici
Akvamarín

[thumb|right|250px|Kryštál akvamarínu z [Pakistanu.]]
**Akvamarín** je drahokamová odroda berylu modrej až zelenomodrej farby. Názov pochádza z lat. *aqua marina* - *morská voda*. V prírode sa vyskytuje pomerne hojne, tvorí väčšie kryštály hexagonálneho tvaru. Najväčší akvamarín bol nájdený v brazílskych pegmatitoch v roku 1910 - rozmery: 48,5&nbsp;cm dĺžka, 41&nbsp;cm šírka, hmotnosť skoro 100&nbsp;kg.

## Využitie
V klenotníctve ako drahý kameň. Keďže je dostupnejší, býva obvykle menej cenený.

## Náleziská
* Brazília – v štátoch Minas Gerais, Espírito Santo a Bahia
* USA - Mt. Antero v Sawatch Range (Colorado)
* Rusko 
* Srí Lanka
* Zambia
* Madagaskar
* Malawi
* Tanzánia
* Keňa
V 19. storočí sa akvamaríny vyskytovali aj v živcovom lome pri Písku v Čechách.

## Zdroje
* Bouška V., Kouřimský J.: *Drahé kameny kolem nás*, SPN, 1976

## Iné projekty
.

Kategória:Minerálne odrody
Kategória:Drahokamy
Maybach Exelero

**Maybach Exelero** je vysoko výkonné superšportové dvojmiestne kupé, postavené na podvozku luxusnej limuzíny Maybach 57, navrhnuté a vyrobené nemeckou automobilkou Maybach v jedinom exemplári pre testovanie novej generácie širokých vysokorýchlostných pneumatík firmy Fulda (*Fulda Carat Exelero*) bol predstavený v máji 2005.  

Spolupráca Maybachu, Fuldy a karosárskej firmy Dörr & Schreck začala už v tridsiatich rokoch 20. storočia, išlo o projekt veľmi rýchleho auta s označením SW38. Ten mal prekonať v tej dobe magickú hranici 200&nbsp;kilometrov za hodinu a zároveň mal slúžiť k testom vysokorýchlostných pneumatík, čo malo priniesť Fulde obchodný úspech na nemeckom i svetovom trhu. Auto síce požadovanú rýchlosť dosiahol a testy boli úspešné, ale nikdy sa sériovo nevyrábal; projekt skončil začiatkom druhej svetovej vojny.

Designom Exelera bola poverená vysoká škola vo Pforzheimu, karoséria prototypu bola vyrobená turínskou firmou *Stola* v spolupráci s návrhármi Daimler-Chrysler. Zvýšenie objemu motoru, nastavenie turbodúchadiel predviedli špecialisti z *Mercedes Car Group* v Untertürkheimu.

S autom Exelero s pneumatikami 315/25 ZR 23 dosiahol nemecký automobilový pretekár Klaus Ludwig na skúšobnom okruhu v severotalianskom Nardo svetového rekordu 351,45&nbsp;km/h v kategórií limuzín na sériovo vyrábaných pneumatikách (test prebiehal podľa špecifikácií FIA).

## Špecifikácie

*Dĺžka: 5&nbsp;890&nbsp;mm 
*Šírka: 2&nbsp;140&nbsp;mm
*Výška: 1&nbsp;390&nbsp;mm
*Hmotnosť: 2&nbsp;660&nbsp;kg 
*Motor: Bi-Turbo V12 (upravený zo sériového vozu Maybach 57 S) 
**Výkon: (522&nbsp;kW) 700&nbsp;koní (SAE) 
**Maximálny krútiaci moment: 1&nbsp;020&nbsp;Nm 
*Najvyššia rýchlosť: 351&nbsp;km/h
*Zrýchlenie z 0 na 100 km: 4,4 s
*Sučiniteľ odporu Cx: 0,27

*Palivo pre rýchlostný test: 110 oktánov
*Spotreba: približne 50 l/100km
*Pneumatiky: 315/25 ZR 23 Fulda Exelero
*Cena: približne 8 000 000 dolárov

## Iné projekty

## Externé odkazy
* Oficiálna stránka vozu Exelero 

Exelero
Kategória:Superšportové automobily
Escherichia coli

***Escherichia coli*** (veľmi často len skrátene *E. coli*) je druh baktérie z rodu Escherichia (lat. *Escherichia*) z čeľade Enterobacteriaceae.

Je to fakultatívne anaeróbna gramnegatívna bičíkatá tyčinkovitá baktéria žijúca v hrubom čreve teplokrvných živočíchov. Je jedným z najdôležitejších zástupcov črevnej mikroflóry a jej prítomnosť je potrebná pre správny priebeh tráviacich procesov v čreve.

## Význam
Jej prítomnosť vo vode indikuje čerstvé znečistenie výkalmi a vylučuje použitie vody ako pitnej vody. Niektoré vzácne kmene *E. coli* sú alebo za určitých podmienok môžu byť patogénne. Môžu spôsobiť rôzne zápaly ako napr. zápal močového mechúra.

*E. coli* sa používa ako dôležitý modelový organizmus v genetike a mikrobiológii, ktorý je významný hlavne pre všeobecnú modelovú štúdiu baktérii. Ďalej je významná ako nástroj používaný kvôli svojej relatívnej jednoduchosti v biotechnológiách napr. pri konzervovaní požadovaných častiach DNA, pri prenose rekombinantných DNA pomocou konjugácie do iných organizmov (Agrobacterium v rastlinných biotechnológiách) a iné.

## Biotechnologické použitie
*Escherichia coli* je všeobecne najpoužívanejším systémom na produkciu, tzv. expresiu rozličných proteínov. Zaslúžila sa o to dobrá znalosť jej genómu, ako aj nenáročnosť kultivácie a rýchle množenie sa tohto druhu baktérie. Geneticky modifikované *E. coli* dokážu produkovať na priemyselné alebo farmaceutické účely proteíny v množstvách, ktoré predstavujú až 30 % všetkých proteínov vytváraných baktériou. Pri produkcii eukaryotických, napríklad ľudských proteínov, však práca s *E. coli* naráža na mnohé problémy. Proteíny v ľudských bunkách totiž po samotnej proteosyntéze často ešte podstupujú ďalšie zložité úpravy, ako je napríklad glykozylácia či tvorba disulfidických mostíkov medzi cysteínmi. Tieto úpravy *E. coli* robiť nevie. Navyše, z dôvodu, že eukaryotické proteíny sú pre ňu cudzie, môžu na ňu pôsobiť toxicky až ju usmrtiť. 

### Výroba inzulínu
*Escherichia coli* je využívaná tiež ako pomocná zložka výroby HM inzulínu (humánny inzulín). HM inzulín je z pohľadu usporiadania aminokyselín totožný s inzulínom produkovaným ľudským pankreasom (podžalúdkovou žľazou).

Vyrába sa semisynteticky z inzulínu ošípaných zámenou pôvodnej aminokyseliny aminokyselinou obsiahnutou v ľudskom inzulíne. Ďalšou možnosťou je biosyntetická výroba pomocou prenosu génu pre inzulín do bunky baktérie *Escherichia coli* alebo *[[Saccharomyces cerevisiae]]*, ktorý sa za vhodných podmienok rýchlo namnoží a produkuje inzulín. Potom sa z týchto baktérii izoluje čistý ľudský inzulín.

## Iné projekty

## Zdroj

Kategória:Enterobacteriaceae
Kategória:Gramnegatívne baktérie
Lakros

thumb|Field lakros
thumb|Ženský lakros

**Lakros** alebo staršie (dnes zriedkavo) **lacrosse** je kolektívny šport pochádzajúci od severoamerických indiánov.

Časom sa vyvinuli ďalšie verzie hry. Američania odvodili verziu fieldlakros, Kanaďania vymysleli boxlakros. V Česku sa taktiež hrá verzia český lakros, ktorá má svoje špecifiká. Na prvý pohlaď sa odlišuje tým, že sa hrá jednoručne. Posledná a najmladšia odvodená verzia je interkros.

Jednotlivé verzie hier sa od seba líšia veľkosťou ihriska, počtom hráčov a spôsobom, akým je možné zneškodniť súpera. Napr. interkros je bezkontaktný šport, súpera sa nesmiete ani dotknúť. Naopak boxlakros je tvrdý, kontaktný šport – súpera môžete napríklad udierať palicou do jeho palice alebo ho krosčekovať.

Asociácie lakrosu sú združované do Medzinárodnej lakrosovej federácie FIL a európske asociácie aj do európskej lakrosovej federácie ELF.

## Lakrosové kluby na Slovensku
* Tricksters LT Bratislava
* Bats Bratislava Lacrosse Team
* Prievidza HeadHunters
* Skalica Chiefs
*Športový klub lakrosu Trnava Sabers
* Zvolen Punishers

## Referencie

## Iné projekty

## Externé odkazy
* [Oficiálna stránka [Slovenská lakrosová federácia|Slovenskej lakrosovej federácie]]


Kategória:Kolektívne športy
Kategória:Loptové hry
Kategória:Halové športy
Kategória:Športy vzniknuté v USA
Kategória:Bývalé olympijské športy
Maybach

**Maybach-Motorenbau GmbH** je nemecká automobilka, ktorá vyrába luxusné automobily. Bola založená v roku 1909 Wilhelmom Maybachom so synom Karlom ako riaditeľom. Spoločnosť bola pôvodne dcérskou spoločnosťou firmy Zeppelin a bola známa ako Luftfahrzeug-Motorenbau GmbH až do roku 1918. Dnes spoločnosť vlastní Daimler AG so sídlom v Stuttgarte.

## Modely
*Maybach 57
*Maybach 62
*Maybach 57S
*Maybach 62S
*Maybach 62 Landaulet
*Maybach Exelero

## Iné projekty
Chevrolet

thumb|Chevrolet Camaro z roku 1981
right|thumb|Chevrolet Aveo
right|thumb|Chevrolet Cruze

**Chevrolet** je americká firma vyrábajúca autá, založená v roku 1909. Je súčasťou koncernu General Motors.

## História značky
Chevrolet založili v roku 1909 Louis Chevrolet a William Durant. V roku 1915 však medzi Chevroletom a Durantom došlo k roztržke a Chevrolet predal Durantovi svoj podiel vo firme. O rok neskôr Durant zlúčil Chevrolet Motor Car Company s koncernom General Motors. 

V roku 1953 firma predstavila na výstave automobilov *Motorama* v New Yorku model Corvette.

Od roku 2004 majú na kapote logo Chevroletu aj autá Daewoo.

## Súčasné modely


Kategória:Automobilky USA
Chrysler

[thumb|[Chrysler Sebring sedan – druhá generácia]]

**FCA US LLC** je americký výrobca automobilov. Od roku 1998 do 2007 bol Chrysler a jeho dcérske spoločnosti súčasťou nemeckej DaimlerChrysler (teraz Daimler AG). Pod DaimlerChrysler sa spoločnosť nazývala DaimlerChrysler Motors Company LLC.

14. mája 2007 DaimlerChrysler AG oznámila predaj 80.1 % z Chrysler Group americkej firme Cerberus Capital Management. 6. augusta 2007, po oznámení predaja, Chrysler LLC (alebo „The New Chrysler“) odhalil nové logo a spustil internetové stránky s rozdielmi od starej päťramennej hviezdy. 30. apríla 2009 vyhlásil americký prezident Barack Obama bankrot Chrysleru. 10. júna talianska automobilka Fiat dokončila kúpu „dobrých“ akcií Chrysleru a vytvorila novú spoločnosť pod názvom Chrysler Group.

## Loga
náhľad|Pentastar
### Medailón
Na začiatku bolo logo firmy Chrysler guľatý medailón s nápisom **CHRYSLER** napísaným priečne veľkými písmenami na štylizovanej pečati.

### Forward Look
Radikálna zmena designu aut na „Forward Look“ znamenala i zmenu loga. Forward Look logo sa skladalo z dvoch prekrývajúcich sa bumerangov, z nich spodný je červený a horný modrý.

### Pentastar
Forward Look končil, a tak prezident firmy Lynn Townsend hľadal nové logo použiteľné pre všetky divízie. Chcel niečo čo by každý okamžite rozpoznal ako znak Chrysler a nijak nesúviselo s predchádzajúcim logom. Pretože symbol neobsahoval žiadny text, uľahčilo to firme rozšíriť sa na medzinárodný trh.

Pre reklamné účely sa používala modrá Pentastar alebo biela na modrom pozadí, zatiaľ čo Dodge používal červenú Pentastar alebo bielu na červenom pozadí.
Divízne loga ako Dodgovský Fratzog sa postupne sťahovali do roku 1981, kedy všetky divízie používali iba Pentastar.

náhľad|Hlavná budova Chrysler na Auburn Hills
Prvá značka, ktorá postupne prestávala používať Pentastar bol Dodge. Dodge začal používať logo baranej hlavy začiatkom roku 1993 na autách Dodge Intrepid a Dodge Spirit. Chrysler začal používať medailón založený na pôvodnom logu. Prvé autá boli roku 1995 Chrysler Cirrus a Chrysler Sebring. Toto logo sa používalo do roku 1996.

17. mája 2007 sa rozhodlo pre oživenie loga Pentastar v aktualizovanej forme (po oddelení od Daimler).

### Okrídlené logo
Je adaptáciou pôvodného medailónu, ku ktorému sa pridali dve strieborné krídla, a ktorý teraz používa divízia Chrysler. Po predaji firme Cerberus si znovu osvojili Pentastar ako spoločné logo, ale na autách samotných sa používa okrídlený medailón.

## Divízie
* *[[Chrysler (divize)|Chrysler]]* – Osobné autá, minivan a SUV
* *[[Dodge]]* – Osobné autá, minivan, nákladné automobily a SUV
* *[[Jeep]]* – SUV
* *[[Envi (automobile)|ENVI]]* – Elektrické autá a technológie
* *[[Global Electric Motorcars]]* (GEMCAR) – Autá na batérie
* *[[Mopar]]* 
* *[[Chrysler Financial]]* – Finančné služby pre zákazníkov a obchodníkov firmy Chrysler

## Iné projekty

## Externé odkazy
* FCA US LLC corporate website 


Kategória:Automobilky USA
Teplá (prítok Perca)

**Teplá** je potok na dolnom Pohroní, na území okresu Levice. Je to ľavostranný prítok Perca, meria 4 km a je tokom IV. rádu. 

## Opis toku
Pramení v Ipeľskej pahorkatine, v časti Santovská pahorkatina, severovýchodne od obce Hontianska Vrbica. Sprvu tečie severojužným smerom, podteká cestu III. triedy Hontianska Vrbica - Santovka, prudko sa stáča a tečie na západ. Následne vteká do intravilánu Hontianskej Vrbice, kde sa oblúkom stáča znovu na juh a preteká celým intravilánom, priamo cez centrum obce. Na dolnom toku tečie popri areáli miestneho poľnohospodárskeho družstva na pravom brehu a z ľavej strany priberá kanál vznikajúci západne od kopca Okrúhlica (229,8 m n. m.). Južne od obce sa opätovne prudko stáča na západ, tečie súbežne s cestou I. triedy č. 75 a juhozápadne od spomenutej obce sa v nadmorskej výške cca 142 m n. m. vlieva do Perca.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Ipeľskej pahorkatine
Kategória:Vodné toky v okrese Levice
Kategória:Hontianska Vrbica
Age of Empires III: The Asian Dynasties

***Age of Empires III: The Asian Dynasties*** (po slovensky ***Ázijské dynastie***) je strategická počítačová hra vyvinutá spoločnosťami Ensemble Studios a Big Huge Games a vydaná spoločnosťou Microsoft Game Studios. Hra je druhý datadisk originálnej hry *[[Age of Empires III]]*, nasleduje po datadisku *[[Age of Empires III: The War Chiefs|The WarChiefs]]*. V hre pribudli tri nové hrateľné civilizácie: Indi, Číňania a Japonci, ako aj mnohé nové postavy, jednotky, kampane, mapy a herné typy. *Age of Empires III: The Asian Dynasties* bola vydaná v po prvýkrát v Severnej Amerike 23. októbra 2007.

## Prijatie
Hra bola kritikmi hodnotená celkovo priaznivo, kritici najviac vychválili grafiku hry, a niekedy kritizovali predvídateľné aspekty hry. Získala 80% skóre na celkovom hodnotení.

## Pozri aj
* Age of Empires
* Microsoft Game Studios

## Referencie


## Externé odkazy
* Oficiálna stránka 

Kategória:Age of Empires
Kategória:Počítačové hry z 2007
Kategória:Strategické počítačové hry
Kategória:Počítačové hry
Kategória:Hry pre Windows
Bradáčik (rod)

**Bradáčik** (lat.  *Listera*) je rod rastlín z čeľade vstavačovité. 

Sú to terestrické orchidey. Na Slovensku sa vyskytuje bradáčik vajcovitý (lat. *Listera ovata*) a bradáčik srdcovitý (lat. *Listera cordata*).

Kategória:Vstavačovité
Bradáčik vajcovitolistý

thumb
náhľad
**Bradáčik vajcovitolistý** alebo staršie **bradáčik vajcovitý** (lat. *Listera ovata*) je rastlina z rodu bradáčik (*Listera*) z čeľade vstavačovité. 

Rastie na hlbokých bázických, mierne vlhkých až mokrých lúkach i na slatinách, niekedy aj na druhotných stanovištiach(sady). Ďalej sa vyskytuje v násypoch lesných ciest a iných miestach, ale len výnimočne.Je to až 50 cm vysoká rastlina, ale niekedy má len okolo 10cm aj so súkvetím. Listy má sediace  dva oproti sebe, okrúhle, celistvookrajové, zelené, kvety sú zelené až žltozelené, okvetné lístky vytvárajú prilbu, pysk je žltkastý dlhší ako ostatné okvetie a je hlboko dvojlaločný, v súkvetí, ktoré býva dlhé až 30cm s 5-50 kvetmi. Kvitne od apríla do júna. V dospelosti nie je viazaný na mykorízu. Na Slovensku je zákonom chránený.

## Iné projekty

## Zdroje

## Externé odkazy
http://oblivion.okamzite.eu/listerao.html

Kategória:Vstavačovité
Kategória:Flóra na Slovensku
Hniezdovka hlístová

thumb|Hniezdovka lístová

**Hniezdovka hlístová** (lat. *Neottia nidus-avis*) je najrozšírenejšia orchidea na Slovensku a hlavne v Trenčianskom kraji. Rastie v tienistých listnatých lesoch, tiež v kroviskách, ale aj v ihličnatých lesoch pri potokoch a na kyslých pôdach. Je úplne zbavená funkčného chlorofylu, preto je aj hnedo sfarbená. Korene vyrastajú z podzemku, má ich v tvare hniezda, sú hrubé a krátke. Je nezelený saprofyt, má 10-60 cm, súkvetie 5-30 cm dlhé, kvety má žltohnedé, kvitne od mája do júna, niekedy aj pod zemou. Vonia po mede. V červenom zozname je uvedená ako vzácnejší taxón, ktorý vyžaduje ďalšiu pozornosť a je pod ochranou CITES. Po odkvitnutí odumiera, ale z koreňových vrcholov po niekoľkých rokoch vyrastá nová rastlina. Druh nie je na Slovensku zákonom chránený.

## Iné projekty

Kategória:Vstavačovité
Kategória:Flóra na Slovensku
Kategória:Lesné byliny
Bradáčik

**Bradáčik** môže byť:
*rod rastliny, pozri bradáčik (rod)
*plemeno psa, pozri bradáčik (plemeno)
Zoznam dirigentov

Toto je **zoznam významných svetových dirigentov**. Tento zoznam nie je úplný. Ak máte nejaké overené poznatky alebo informácie o niektorom mene, ktoré tu chýba, môžete ho doplniť.

## Pozri aj
* Zoznamy šéfdirigentov významných svetových orchestrov

Dirigenti
Štátna duma Ruskej ríše

**Štátna duma Ruskej ríše** alebo **Štátna duma Ruského impéria** () bol zákonodarný orgán Ruského impéria, ktorý sa za svojej existencie zišiel štyrikrát.

O prvý pokus založiť orgán takéhoto charakteru (tzv. Bulygunskú dumu) sa snažil minister vnútra Ruského impéria, ten mu však nevyšiel. Predrevolučná Štátna duma v Ruskom impériu bola založená na základe manifestu cára Mikuláša II. dňa 6. augusta 1905.

## Referencie


Kategória:Dejiny Ruska
Kategória:Štátna duma Ruskej federácie
Dočasný výbor Štátnej dumy

[thumb|Predseda Dočasného výboru Štátnej dumy [Michail Vladimirovič Rodzianko|Michail Rodzianko.]]
**Dočasný výbor Štátnej dumy** ( alebo Временный комитет Государственной Думы для водворения порядка в Петрограде и для сношения с учреждениями и лицами doslovne Dočasný výbor Štátnej dumy pre ustanovenie poriadku v Petrohrade a nadviazanie vzťahov s orgánmi a osobami) bol zákonodárny orgán Ruského impéria založený zároveň s Petrohradskou radou pracujúcich a armádnych poslancov dňa 13. marca 1917 (podľa juliánskeho kaledára 28. februára 1917).

thumb|left|Časť poslancov Dočasného výboru Štátnej dumy.
Prvý zjazd výboru sa konal na základe nariadenia ruského cára Mikuláša II. počas ozbrojeného povstania po vypuknutí Februárovej revolúcie. Súčasťou výboru boli členovia všetkých frakcií štátnej dumy okrem prívržencov monarchie. Jeho predsedom sa stal Michail Rodzianko. Členovia boli N. V. Nekrasov, N. I. Dmitrejev, V. A. Rževskij, N. S. Čcheidze, A. F. Kerenskij, P. N. Miľukov, A. I. Konovalov, M. A. Karaulov, S. I. Šidlovskij, V. V. Šuľgin a V. N. Ľvov. Príčinou jeho vzniku bolo *„stanovenie poriadku v hlavnom meste a nadviazanie vzťahov so spoločenskými organizáciami a orgánmi“*. Časom sa vo výbore centralizovala moc. Dňa 14. marca 1917 sa výbor dohodol s vedením výkonného výboru Petrohradského sovietu na vytvorení novej vlády Ruska. O dva dni neskôr (16. marec 1917) bol Dočasný výbor nahradený Dočasnou vládou Ruska.

Kategória:Dejiny Ruska
Kategória:Februárová revolúcia 1917
Dočasná vláda Ruska

**Dočasná vláda Ruska** () bola vláda v Rusku v období februárovej až októbrovej revolúcie (16. marec 1917 – 8. november 1917; podľa juliánskeho kalendára 3. marec 1917 – 26. október 1917). Vznikla na základe dohody Petrohradského sovietu a Dočasného výboru Štátnej dumy.

Predsedom bol Georgij Jevgenievič Ľvov, potom Alexandr Fiodorovič Kerenskij. Program Dočasnej vlády bol príprava volieb do Ústavodarného zhromaždenia. Obdobie činnosti ukončila októbrová revolúcia.

## Referencie

## Literatúra
* 
* 

## Iné projekty

Kategória:Dejiny Ruska
Kategória:Februárová revolúcia 1917
Šiveluč

**Šiveluč** () je masívny, 3 283&nbsp;m vysoký, osamote stojaci andezitový stratovulkán, nachádzajúci sa na severnom konci východnej vulkanickej zóny polostrova Kamčatka, asi 60&nbsp;km severovýchodne od masívu Kľučevskej sopky.

Sopka je stará približne 65&nbsp;000 rokov, najstaršie štruktúry prekrýva pleistocénna kaldera s priemerom 9&nbsp;km. Postkalderové štádium zahŕňa rast komplexu lávových dómov *Molodoj Šiveluč* v kaldere počas holocénu. Sopka je jedna z najaktívnejších na Kamčatke, len počas holocénu je zdokumentovaných približne 60 erupcií. Súčasná erupčná fáza sa začala ešte v auguste 1999. Počas tohto obdobia sopka vyvrhla viac ako 100&nbsp;km³ lávy a tefry.

## Iné projekty

## Externé odkazy
* www.volcano.si.edu - stratovulkán Šiveľuč na Global Volcanism Program 

Kategória:Sopky Kamčatky
Kategória:Stratovulkány
Kategória:Aktívne sopky
Kategória:Trojtisícovky v Rusku
Westlife

**Westlife** je írska popová skupina, ktorá bola založená 3. júla 1998.
Počas rokov jej pôsobenia bola 14-krát na 1. mieste britskej singlovej hitparády (medzi rokmi 1999 a 2006), čo z nej robí štvrtého najúspešnejšieho interpreta (za The Beatles, Muse a Elvisom Presleym). Skupina sa rozpadla v roku 2012.

V roku 2018 Westlife ohlásili návrat na hudobnú scénu a 10. januára 2019 vydali nový singel "Hello My Love". V novembri 2019 vyšiel ich jedenásty štúdiový album "Spectrum".

## Diskografia
### Albumy
* Westlife (1999)
* Coast to Coast (2000)
* World of Our Own (2001)
* Unbreakable - The Greatest Hits Vol. 1 (2002)
* Turnaround (2003)
* Allow Us to Be Frank (2004)
* Face to Face (2005)
* The Love Album (2006)
* Back Home (2007)
* Where We Are (2009)
* Gravity (2010)
* Spectrum (2019)
* Wild Dreams (2021)

Kategória:Írske hudobné skupiny
Kategória:Hudobné skupiny ukončené v roku 2012
Pijp

**Pijp** () je názov podmorskej sopky, nachádzajúcej sa v severnom Pacifiku v oblasti Komandorských ostrovov, ktorá sa dvíha z morského dna v hĺbke približne 2&nbsp;500&nbsp;m do výšky asi 300&nbsp;m pod hladinou. Jej vrachol tvoria tri troskové kužele zoradené v línii sever-juh, ktorých povrch je pokrytý dacitovými lávami. Krátery kužeľov majúc priemery od 300 do 500&nbsp;m, v severnom kráteri sa nachádza aktívny čierny fajčiar.

## Externé odkazy
* www.volcano.si.edu - vulkán Pijp na Global Volcanism Program 

Kategória:Sopky Kamčatky
Znak Ruskej republiky

**Štátny znak Ruskej republiky** bol jedným z oficiálnych symbolov Ruskej republiky, ktorého návrh zaslal ruský heraldista V. P. Lukomskij dňa 8. marca 1917 ministrovi zahraničných vecí Ruskej republiky. Zo znaku boli odstránené všetky atribúty, ktoré by pripomínali predchádzajúci znak Ruského impéria. Po úprave štátneho znaku Ruského impéria znak nadobudol podobu dvojhlavého orla z pečate cára Ivana III.. Otázkou zavedenia nového štátneho znaku sa zaoberal aj výkonný výbor Sovietu a pracujúcich poslancov pre otázky umenia v päťčlennom zložení. Skic znaku dotvorený Ivanom Bilibinom bol dňa 21. marca 1917 ministerským predsedom Dočasnej vlády a ministrom zahraničných vecí schválený.

Dňa 7. apríla 1917 na základe rozhodnutia ministra zahraničných vecí bola kresba novej pečate Ruskej republiky, ktorá zároveň určovala podobu štátneho znaku Ruskej republiky, uverejnená v Zbierke zákonov a nariadení vlády.

Počas revolučných dní vo februári 1917 sa okrem štátneho znaku Ruskej republiky veľmi často používala aj vlajka Ruskej republiky a taktiež aj odznaky, zobrazujúce dvojhlavého orla, ktorý v nohách drží štátne vlajky Ruskej republiky.

## Poznámky
# Na pečati Dočasnej vlády Ruskej republiky bol vyobrazený taký istý dvojhlavý orol ako na štátnom znaku. Pod ňou bol na nálepke zobrazený Gruzínsky palác. Po obvode pečate bolo napísaný názov vládnej inštitúcie - *RUSKÁ DOČASNÁ VLÁDA* (po rusky: *РОССIЙСКОЕ ВРЕМЕННОЕ ПРАВИТЕЛЬСТВО*).
# Existencia samotného štátneho znaku Ruskej republiky sa nijako nepotvrdzovala! Len čo bola schválená pečať (7. apríl 1917), začal oficiálne platiť aj štátny znak Ruskej republiky.

Kategória:Dejiny Ruska
Lunapark (Bratislava)

náhľad|Tyršovo nábrežie po zrušení Lunaparku

**Lunapark** bol jediný zábavný park v Bratislave, ktorý fungoval v Petržalke na pravom brehu Dunaja na Tyršovom nábreží predovšetkým v 80. a 90. rokoch 20. storočia. Počiatky parku podľa dobových fotografií siahajú až okolo roku 1959.

Medzi jeho atrakcie patrili ruské kolo, autodróm, horská dráha, reťazová dráha, zrkadlový labyrint, strašidelná dráha „Peklo“, detský vláčik, motokárová dráha, kolotoče pre deti. Súčasťou bola strelnica a stánky s občerstvením.

V roku 2002 pre vysokú hladinu Dunaja zaplavilo areál dvakrát, v marci a v auguste.

V roku 2003 vlastník atrakcií pozemok vypratal. Stalo sa tak po vypršaní zmluvy a sporu s mestom.

V súčasnosti sa areál Tyršovho nábrežia používa na kultúrne podujatia a tiež na príležitostné kolotoče. Časť pôvodnej spevnenej plochy dnes slúži ako parkovisko.

## Referencie

Kategória:Zábavné parky na Slovensku
Kategória:Dejiny Bratislavy
Slovanská Európa

right|thumb|Slovanské krajiny

**Slovanská Európa** je časť Európy, kde žijú Slovania. Táto oblasť viac-menej korešponduje so strednou, východnou a juhovýchodnou Európou, a tvoria ju krajiny: Bielorusko, Bosna a Hercegovina, Bulharsko, Chorvátsko, Česko, Severné Macedónsko, Čierna Hora, Poľsko, Rusko, Srbsko, Slovensko, Slovinsko a Ukrajina.

Bývalé neslovanské európske sovietske štáty majú značné slovanské menšiny: Moldavsko (s najväčšou koncentráciou v Podnestersku) a pobaltské štáty (hlavne v mestách).

Hlavné náboženstvá sú ortodoxné kresťanstvo a katolicizmus, v niektorých častiach sú moslimské menšiny, hlavne v častiach, ktoré patrili pod Otomanskú ríšu, ako aj v častiach Ruska. Žili tu aj vyše 4 milióny Židov, až kým neboli takmer vyhubení holokaustom, pričom mnoho z nich emigrovalo do Izraela a do USA.

Kategória:Zoznamy štátov
Kategória:Slovania
Svätý Ján

**Svätý Ján** môže byť jeden zo svätcov:

* Ján (apoštol), jeden z apoštolov Ježiša Krista a autor Evanjelia podľa Jána
* Ján I. (pápež), pápež (* 524 – † 526)
* Ján Alcober, mučeník, dominikán a španielsky misionár († 1748)
* Ján Almond
* Ján Almužník, známy aj ako Ján Milosrdný (Milostivý), patriarcha v Alexandrii (* 552 – † 619 alebo 620)
* Ján Berchmans
* Ján Bonnard
* Ján Bonus, biskup
* Ján Bosco, zakladateľ rádu saleziánov (* 1815 – † 1888)
* Ján Boste
* Ján Calabria
* Ján Calybita
* Ján Cón
* Ján Cornay
* Ján Cuauhtlatoatzin
* Ján Dat
* Ján Davy
* Ján de Brébeuf
* Ján de Brito
* Ján de la Salle
* Ján de Matera
* Ján de Ribera
* Ján de Rossi
* Ján de Triora Lantrua
* Ján del Castillo
* Ján Dinh Văn Thanh
* Ján Đoan Trinh Hoan
* Ján Duns Scotus, škótsky františkán, predstaviteľ neskorej scholastiky (* 1266 – † 1308)
* Ján Eudes, francúzsky kňaz, zakladateľ kongregácie eudistov a kongregácie sestier od Dobrého Pastiera (1601 – 1680)
* Ján Fisher
* Ján Gabriel Perboyre
* Ján Gaetano
* Ján Garcia
* Ján González de Castrillo, rehoľník a kazateľ (* 1430 – †1479)
* Ján Grande
* Ján Gualbertus
* Ján Haile
* Ján Hesychasta
* Ján Houghton
* Ján Chen Xianheng
* Ján Chon Chang-un
* Ján Isaurus
* Ján Jones
* Ján Kapistránsky
* Ján Kasián
* Ján Kemble
* Ján Kętský
* Ján Kinuya
* Ján Klimak
* Ján Kolínský
* Ján Krstiteľ, novozákonný prorok od ktorého prijal Ježiš Kristus krst v rieke Jordán
* Ján Laudensis
* Ján Lenaerts
* Ján Leonardi, taliansky katechéta, zakladateľ klerikov Matky Božej (* 1541 – † 1609)
* Ján Lloyd
* Ján Lou Tingyin
* Ján Macías
* Ján Messor
* Ján Muzei či Senex
* Ján Nam Chong-sam
* Ján Néel
* Ján Nepomucký, mučeník, jeden z českých patrónov
* Ján Nepomucký Neumann, český misionár a filadelfský biskup (* 1811 – † 1860)
* Ján Ogilvie
* Ján Paine
* Ján Pak Hu-jae a 5 druhov
* Ján Plessington
* Ján Régis
* Ján Rigby
* Ján Roberts
* Ján Sarkander, moravský katolícky kňaz a mučeník (* 1576 – † 1620)
* Ján Silentiarius
* Ján Soan de Goto
* Ján Stone
* Ján Thaumaturgus
* Ján Vénard
* Ján Vianney, francúzsky kňaz, patrón kňazov v službe (* 1786 – † 1859)
* Ján Wall
* Ján Wang Guixin
* Ján Wang Rui
* Ján Wu Mantang
* Ján Wu wenyin
* Ján Yi Kwang-nyol
* Ján Yi Mun-u
* Ján Yi Yun-il
* Ján z Avily
* Ján z Boha, konvertita, patrón chorých (* 1495 – † 1550)
* Ján z Damasku, byzantský teológ a mních, učiteľ cirkvi (* cca 676 – 700 – † 749 – 754)
* Ján z Dukly, poľský svätec (* 1414 – † 1484)
* Ján z Kríža, karmelitán, vrcholný predstaviteľ španielskej kresťanskej mystiky (* 1542 – † 1591)
* Ján z Mathy
* Ján Zhang Huan
* Ján Zhang Jingguang
* Ján Zhang Tianshen
* Ján Zhao Mingxi
* Ján Zlatoústy, jeden z cirkevných otcov a učiteľov cirkvi (* 347 alebo 349 – † 407)
Vzťah

**Vzťah** môže byť:
*všeobecne:
**okolnosť, že niekto alebo niečo je v nejakej súvislosti, spojitosti s niekým alebo niečím
**emocionálne voľný a uvedomený (v užšom zmysle len kladný) postoj človeka k niekomu alebo niečomu vyjadrujúci jeho životnú či spoločenskú pozíciu
**výsledok myšlienkového porovnania rôznych objektov alebo stránok toho istého objektu
*vo filozofii: pozri vzťah (filozofia)
*v gramatike: vzťah (sklad)
*v ekológii: vzájomné pôsobenie medzi dvoma organizmami na úrovni jedinca, populácie aj spoločenstva či medzi organizmom a jeho prostredím, pozri vzťah (ekológia)
*v matematike: spôsob, ktorým hodnoty niektorých výrazov obmedzujú hodnoty iných veličín, pozri vzťah (matematika)

## Pozri aj
* právny vzťah
* poistný vzťah

## Iné projekty
Svätý Bruno

**Svätý Bruno** môže byť jeden zo svätcov:

* sv. Bruno z Kolína, arcibiskup kolínsky, zakladateľ kartuziánskeho rádu († 1101)
* sv. Bruno I., alebo Bruno Veľký, arcibiskup Kolína († 965)
* sv. Bruno z Querfurtu, arcibiskup magdeburský, misionár, mučeník  († 1009)
* sv. Bruno Würzburský, biskup würzburský († 1045)
* sv. Bruno zo Segni, biskup zo Segni († 1123)
Relácia kongruencie

**Relácia kongruencie** alebo **kongruencia** môže byť:
*v univerzálnej algebre, teórii čísiel, pri maticiach a podobne: matematická ekvivalencia na algebraickej štruktúre, ktorá zachováva všetky jej operácie (špecificky  v teórii čísiel: vzťah medzi celými číslami, ktoré delené tretím číslom (modulom m) dávajú ten istý zvyšok), pozri relácia kongruencie (algebra)
*relácia kongruencie (vzhľadom na pravidlo kompozície)
*v elementárnej geometrii: relácia zhodnosti
Changar

**Changar** je najjužnejší vulkán v západnej vulkanickej zóne Kamčatky. Vrchol 2&nbsp;000&nbsp;m vysokého stratovulkánu je ukončený kalderou s priemerom 2&nbsp;km (v súčasnosti zaliatou vodou) a masívnym lávovým dómom na východnom svahu sopky. Vek vzniku kaldery sa odhaduje na holocén, z postkalderového štádia vulkanizmu je zachovaných niekoľko menších dómov tvoriacich ostrovčeky v kalderovom jazere. Posledná vulkanická aktivita sa odohrala približne pred 500 rokmi a jej pozostatkom sú lávové prúdy olivinických bazaltov v južnej časti masívu.

## Iné projekty

## Externé odkazy
* www.volcano.si.edu - stratovulkán Changar na Global Volcanism Program 

Kategória:Sopky Kamčatky
Kategória:Stratovulkány
Kategória:Dvojtisícovky v Rusku
Cesta II. triedy 501 (Slovensko)

**Cesta II. triedy 501** je cesta II. triedy na Slovensku. Začína sa pri Lozorne križovatkou s I/2 a končí v Brezovej pod Bradlom križovatkou s cestou II. triedy 499. Jej celková dĺžka je 63,480 km.

## Priebeh
Začiatok cestnej komunikácie je na križovatke s cestou I/2 pri Lozorne, odkiaľ pokračuje cez Jablonové do Perneku, kde sa nachádza križovatka s cestou II/503. Ďalej cesta II/501 vedie Rohožníkom (križovatka s III/1113) a Sološnicou (križovatka s III/1091). Potom sa mimo obcí križuje s cestami III/1110, III/1111 a III/1291. Nasleduje Cerová (III/1166) a Jablonica s križovatkou s cestou I/51. V tejto obci je II/501 veľmi krátky úsek v peáži s I/51, no po necelých 600 metroch sa od nej odpája. Potom sa cesta križuje s cestami III. triedy (III/1151 a III/1149). Cesta II/501 končí v Brezovej pod Bradlom na križovatke s II/499, ktorej predchádza križovatka s cestou III/1202.

## Iné projekty

## Zdroje
* Miestopisný priebeh cestných komunikácií (Slovenská správa ciest)

501
Kategória:Doprava v okrese Malacky
Kategória:Doprava v okrese Senica
Kategória:Doprava v okrese Myjava
Incident na moste Marca Pola

**Incident na moste Marca Pola** bola prvá bitka druhej Čínsko-japonskej vojne. Bitka sa odohrala 7. až 9. júla 1937 medzi čínskou a japonskou armádou. *Most Marca Pola* je architektonická pamiatka, bol postavený v roku 1192 a za panovania Khang-sia v rokoch 1662 – 1722 bol zrekonštruovaný.

## Externé odkazy
* International Military Tribunal Proceedings
* The Marco Polo Bridge Virtual Tour and Photographs
* Bridge described
*  Japanese soldiers in the Marco Polo Bridge (Japanese)
*  Marco Polo Bridge Incident&nbsp;– July 7, 1937

Kategória:Vojna v Pacifiku
Kategória:Bitky druhej svetovej vojny
Kategória:Bitky v 1937
Bubnová brzda

náhľad|Bubnová brzda z nákladného auta z konca 60. rokov

**Bubnová brzda** je brzda, pri ktorej brzdové elementy pôsobia na vnútorný povrch valcovej plochy telesa (bubnu) spojeného s brzdnou súčasťou. Bubnové brzdy používané v motorových vozidlách sú trecie s vnútornými brzdovými čeľusťami. Bubnová brzda sa skladá z brzdového bubna, brzdovej čeľuste, štítu brzdy, rozperného mechanizmu a vratných pružín.

## Princíp činnosti
náhľad|Štruktúra bubnovej brzdy (po česky)
Brzdový bubon je pevne spojený s rotujúcou brzdnou súčasťou (u motorových vozidiel s nábojom kolesa). Pri brzdení sú brzdové čeľuste pritláčané rozperným ústrojenstvom na vnútornú plochu bubnu a tým vzniká trenie, čím sa premieňa kinetická energia na energiu tepelnú a vytvára sa brzdná sila. Prítlačná sila môže byť vytvorená dvoma spôsobmi:

* **hydraulický** - pomocou rozperného valčeka (prevádzková brzda)
* **mechanický** - pomocou rozpernej páky (parkovacia a núdzová brzda).

### Brzdový bubon
Brzdové bubny sa vyrábajú zo šedej liatiny, oceľoliatiny alebo zliatiny pevných kovov aby mal vysokú odolnosť proti oteru. Bubny musia byť tvarovo aj tepelne stále a musia dobre odvádzať teplo vznikajúce pri brzdení. Brzdné plochy musia byť jemne a presne opracované aby sa zaistil čo najlepší styk s brzdnými čeľusťami.

### Brzdové čeľuste
Brzdové čeľuste bývajú vyrobené z oceľového plechu a sú konštruované do tvaru polmesiaca s profilom "T" aby sa pri brzdení nekrútili.

Na brzdových čeľustiach je nalepené prípadne prinitované brzdové obloženie. Brzdové obloženie je kompozitný materiál vyrábaný práškovou metalurgiou z pilín rôznych kovov a spojív.

### Rozperné zariadenie
Rozperným zariadením sú podľa konštrukcie brzdy jeden alebo dva rozperné valčeky a čap. Rozperný valček môže mať jeden alebo dva piestíky. Zošľapnutím brzdového pedálu sa tlak kvapaliny prenesie na plochu piestíka, ten sa vysunie a pritlačí brzdovú čeľusť k bubnu.

## Výhody
* Celé ústrojenstvo brzdy je umiestnené vo vnútri bubna a tak je chránené proti nepriaznivým vplyvom nečistôt z okolia
* Oproti kotúčovým brzdám majú brzdy bubnové dlhšiu životnosť obloženia
* ľahké spojenie s parkovacou brzdou

## Nevýhody
* Pri zahriatí vplyvom dlhšieho brzdenia klesá brzdný účinok. Pri prílišnom prehriatí môže dôjsť k deformácii brzdového bubna a nerovnomernosti brzdenia
* Nábežná brzdová čeľusť je trecím momentom pritláčaná k bubnu, čím sa stále zvyšuje brzdná sila a pri prekročení určitej hranice môže dôjsť k tzv. „zakusnutiu“ brzdy a vyvolaniu šmyku vozidla.
* Naopak úbežná čeľusť je trecím momentom zo záberu vytlačovaná, čím sa znižuje jej brzdná sila a dochádza k nerovnomernému opotrebeniu brzdových čeľustí.

Bubnová brzda bola používaná počas 20. storočia v osobných automobiloch, dnes je na ústupe, ale u strojov pracujúcich v ťažkých podmienkach (napríklad poľnohospodárske alebo lesnické stroje) sa pre svoju odolnosť proti nečistotám používajú stále. 

## Pozri aj
* Kotúčové brzdy

## Iné projekty

Kategória:Brzdy
Kotúčová brzda

thumb|Automobilová kotúčová brzda
thumb|Bicyklová kotúčová brzda
thumb|Železničná kotúčová brzda. Masívny ventilovaný kotúč umožňuje odvedenie veľkého množstva tepla, vznikajúceho pri marení kinetickej energie brzdeného vlaku.

**Kotúčová brzda** je druh brzdy. Princíp brzdenia pomocou kotúčovej brzdy spočíva v spotrebovaní kinetickej (pohybovej) energie otáčajúceho sa kotúča na teplo, pomocou trecích segmentov a prítlačného mechanizmu.

## Konštrukcia
Skladá sa z brzdného kotúča, ktorý je spojený s pohyblivou časťou stroja a trecích segmentov pritláčaných ku povrchu kotúča brzdnými čeľusťami - hydraulickým piestom, alebo mechanickou pákou.

### Brzdný kotúč
je mechanicky spojený s brzdeným strojom. Pohybová energia brzdeného stroja sa teda prenáša na brzdný kotúč, ktorý ju pomocou segmentov premení na teplo. Teplo je odvádzané okolitým prúdiacim vzduchom. Kotúč je obvykle vyrobený z ocele, niekedy obsahuje otvory pre zväčšenie chladiacej plochy. Kotúč sa niekedy vyrába aj s vnútorným chladením (ventilovaný kotúč). Kotúč môže mať rôzne rozmery, pričom platí čím väčší priemer, tým väčší brzdný moment a menšia potrebná trecia sila. Vo vysokovýkonných strojoch sa ako materiál na kotúč používa kompozit (napr. z aramidových, alebo uhlíkových vlákien) alebo keramika.

### Brzdná čeľusť
je pre zvýšenie účinnosti protismerná, čiže prítlačné sily pôsobia proti sebe. čeľuste teda brzdný kotúč zovrú medzi seba. Trecia plocha je obvykle výmenná (kvôli opotrebovaniu v prevádzke). Výmenné trecie elementy nazývame brzdné segmenty alebo brzdné doštičky. V čeľustiach sa nachádza zdroj brzdnej sily - obvykle hydraulický, alebo vzduchový piest (jeden, alebo viacero), prípadne pohybová prítlačná skrutka, alebo jednoduchá prítlačná páka.

### Brzdný segment
je tvorený nosnou plochou na ktorej je nanesená trecia vrstva. Trecia vrstva je obvykle tvorená kompozitným materiálom so špeciálnymi vlastnosťami. Tento materiál musí vynikať stálosťou brzdných účinkov za všetkých prevádzkových teplôt. Na minimum musí byť obmedzený tzv. „fading“ (vädnutie brzdy - zmena koeficientu trenia vplyvom teploty). Materiál musí mať pomerne vysoký koeficient trenia, nízku stlačiteľnosť a deformovateľnosť, nízku teplotnú vodivosť (minimálny prenos tepla od kotúča ku čeľusti a tým ku brzdovej kvapaline), dlhú životnosť, oter nesmie byť zdraviu škodlivý a zaťažovať životné prostredie.

## Použitie
Kotúčová brzda sa najčastejšie používa v automobilovom priemysle ako predná (niekedy aj zadná) hlavná brzda automobilu, motocykla a pod. Často je používaná v bicykloch. Používa sa tiež na brzdenie elektromotorov. Viacnásobné kotúčové brzdy sa používajú v lokomotívach vlakov.

Kotúčové brzdy sú oproti bubnovým brzdám ľahšie, výkonnejšie a lepšie sa chladia. Kotúčová brzda môže byť vybavená systémom ABS. Nevýhodou je vyššia cena, vyššia náchylnosť na poruchy (hydraulický mechanizmus, vpadnuté nečistoty, vysoké teploty ...) a zložitejšia integrácia s núdzovou (parkovacou) brzdou, preto sa používajú (väčšinou) iba v prednej náprave automobilu.

## Pozri aj
* Bubnová brzda

## Iné projekty

Kategória:Brzdy
Sociálna sieť

**Sociálna sieť** môže byť:
* v sociológii: pozri sociálna sieť (sociológia)
* na internete: social network service, pozri sociálna sieť (internet)
* film, pozri Sociálna sieť (film)

## Pozri aj
* Sociální síť
Nocera Inferiore

**Nocera Inferiore** (lat. *Nuceria Alfaterna*) je mesto v provincii Salerno, v regióne Kampánia, v Taliansku. Leží asi 38 kilometrov severne od Neapola. 
Má asi 45 000 obyvateľov.

## Iné projekty
.

## Externé odkazy
* Oficiálna stránka 

Kategória:Mestá v Kampánii
Ičinskaja sopka

**Ičinskaja sopka** je masívny,  vysoký stratovulkán, nachádzajúci sa v západnej vulkanickej zóne polostrova Kamčatka. Masív sopky má objem cez , čo je, čo sa týka objemu, jedna z najväčších sopiek Kamčatky. Vrchol prevažne andezitového vulkánu tvorí kaldera s rozmermi 3 × , ktorá je pokrytá trvalým ľadom a nachádzajú sa v nej dva lávové dómy z postkalderového štádia vulkanizmu. Okraje kaldery lemuje ďalších dvanásť dómov dacitového až ryolitového zloženia. Vek vulkánu sa odhaduje na pleistocén až holocén, najväčšia erupcia sa odohrala pred cca 7 400 rokmi – objem vyvrhnutej lávy bol cez  a objem tefry viac ako . Posledná erupcia sa odohrala v roku 1740, v súčasnosti sú jediným prejavom aktivity fumaroly v kaldere.

## Externé odkazy
* www.volcano.si.edu – Ičinskaja sopka na Global Volcanism Program 

Kategória:Sopky Kamčatky
Kategória:Stratovulkány
Kategória:Trojtisícovky v Rusku
Konvertibilná marka

**Konvertibilná marka** alebo **bosnianskohercegovinská marka** (srb./chorv./bos. *konvertibilna marka*, cyrilikou *конвертибилна марка*) je oficiálna mena Bosny a Hercegoviny. Jej ISO 4217 kód je BAM. Jednu marku tvorí 100 fenigov (feniga). Zavedená bola v roku 1998 medzinárodnou správou OSN potom, ako sa miestni bosnianski, srbskí a chorvátski predstavitelia neboli schopní dohodnúť na jednotnej štátnej mene. Už od svojho vzniku bola pevne viazaná na hodnotu nemeckej marky v pomere 1:1. Po zániku nemeckej marky je pevne viazaná na euro v kurze 1 EUR = 1,95583 BAM, 1 BAM = 0,51129 EUR.

Mince: 10, 20, 50 fenikov, 1, 2, 5 mariek

Bankovky: 5, 10, 20, 50, 100, 200 mariek

## Iné projekty

Kategória:Ekonomika v Bosne a Hercegovine
Kategória:Meny v Európe
Kategória:Meny naviazané na euro
Prechodová oblasť

**Prechodová oblasť** je tenká a nepravidelná vrstva slnečnej atmosféry, ktorá oddeľuje horúcu korónu od chladnejšej fotosféry. Teplota sa tu náhle mení z 20 000 K (na hranici s chromosférou) na 1 milión K (na hranici s korónou). Táto vrstva sa skúma hlavne v ďalekej ultrafialovej časti spektra. 

Z pozorovaní vyplýva, že prechodová vrstva je skôr obálkou okolo nehomogenít ako sú napr. spikuly, ako súvislou vrstvou. Nad slnečnými škvrnami má nižšiu hustotu. Jej priemerná výška nad pokojnými oblasťami Slnka je okolo  plus mínus . Jej hrúbku nemožno ľahko určiť, pretože závisí od priemernej rozlišovacej schopnosti. Pri pozorovaní v teplotách 3x104 až 3x105 dostávame hrúbku okolo , pre teploty 2x105 až 106 je to okolo . 

Prechodovú oblasť formuje teplo, ktoré "preteká" z koróny do chladnejšej chromosféry ležiacej pod ňou. Odpoveď na otázku, prečo je chromosféra, ktorá sa nachádza bližšie k stredu Slnka chladnejšia ako koróna nachádzajúca sa ďalej od stredu Slnka doteraz nepoznáme.

Kategória:Slnko
Rožteky

right|thumb|životný cyklus rožtekov
**Rožteky** () sú pravdepodobne najstaršie a najprimitívnejšie oddelenie suchozemských rastlín, ktoré priamo nadväzuje na riasových predkov. Patria do vývojovej vetvy machorasty.

Pôvodne bol tento taxón považovaný za triedu, alebo bol zaradený k pečeňovkám. V každej bunke (okrem jediného tropického rodu *[[Megaceros]]*) je prítomný len jeden chloroplast s jediným pyrenoidom, podobne ako u rias. Ich telom je stielka. Rovnako ako u ostatných machorastov sa v ich životnom cykle striedajú pohlavná generácia (gametofyt) s nepohlavnou generáciou (sporofyt). Tento cyklus nazývame rodozmena. Samčie pohlavné orgány gametangiá vznikajú exogénne a potom sa vnárajú do stielky. Samičie zase vznikajú endogénne. Celkovo je známych viac ako 100 druhov v 6 (prípadne až 12) rodoch a sú rozšírené po celom svete.

## Stavba tela
Majú lupeňovitú alebo ružicovitú stielku podobnú stielkam niektorých pečeňoviek. Prvoklík je u nich silne redukovaný. Na spodnej, resp. vrchnej strane gametoforu sa môžu nachádzať primitívne prieduchy. Gametofor niekedy obsahuje dutinky, ktoré sú vyplnené slizom a vo vnútri ktorých sa nahcádzajú sinice rodu Nostoc. 

Pohlavná generácia (sporofyt) má stielku tvorenú nohou a výtrusnicou. V mladosti je sporofyt chránený obalom, ktorý vzniká na gametofore. Rastom sa tento obal postupne trhá a na báze zostáva ako valcovitá štruktúra. Vo vnútri výtrusnice sa nachádza stredový stĺpik (columela), vzácnejšie je redukovaný alebo úplne chýba. Stena výstrusnice obsahuje asimilačné pletivo, takže je schopná fotosyntézy a sporofyt je tak do určitej miery nezávislý od gametofytu. Niekedy sa na stene výtrusnice nachádzajú aj pravé prieduchy.

Výtrusnica dozrieva postupne a po dozretí obyčajne puká na dve chlopne.

## Iné projekty

## Externé odkazy
* http://bryoweb.prf.jcu.cz/klic/anthocerotophyta.html
* https://web.archive.org/web/20110718173822/http://bryoweb.prf.jcu.cz/univ/files/botMmech.pps


Kategória:Machorasty
Malyj Pajalpan

**Malyj Pajalpan** je v súčasnosti neaktívny štítový vulkán, nachádzajúci sa na polostrove Kamčatka, asi 20&nbsp;km severovýchodne od masívu Ičinskej sopky. V stavbe vulkánu prevládajú bazaltové až bazaltovo-andezitové horniny, jeho vek sa odhaduje na neskorý kvartér. Z holocénu nie je doložená žiadna aktivita.

## Externé odkazy
* www.volcano.si.edu - štítová sopka Malyj Pajalpan na Global Volcanism Program 

Kategória:Sopky Kamčatky
Kategória:Štítové vulkány
Boľšoj Pajalpan

**Boľšoj Pajalpan** () je v súčasnosti neaktívny štítový vulkán, nachádzajúci sa v južnej časit pohoria Stredokamčatský chrbát v západnej časti polostrova Kamčatka, asi 20&nbsp;km severne od masívu Ičinskej sopky a 8&nbsp;km severozápadne od Malého Pajalpana. Vek vulkánu sa odhaduje na neskorý pleistocén, no na severozápadnom a juhovýchodnom svahu sa nachádza niekoľko lávových prúdov holocénneho veku. V historickej dobe nie je žiaden záznam o erupciii vulkánu.

## Externé odkazy
* www.volcano.si.edu  - štítová sopka Boľšoj Pajalpan na Global Volcanism Program 

Kategória:Sopky Kamčatky
Kategória:Štítové vulkány
Kategória:Vyhasnuté sopky
Čerpuk

**Čerpuk** je názov skupiny dvoch troskových kužeľov (*Severnyj Čerpuk* a *Južnyj Čerpuk*), nachádzajúcich sa na polostrove Kamčatka, juhozápadne od Ičinskej sopky ( Severnyj Čerpuk a  Južnyj Čerpuk). Komplex je tvorený prevažne bazaltovými horninami a pôvodne bol zaradený ako satelitné kužeľe Ičinskej sopky, no novšie geochemické rozbory dokazujú, že ide o nezávislý vulkanizmus. Vek oboch troskových kužeľov sa odhaduje na raný holocén.

## Externé odkazy
* www.volcano.si.edu – vulkanické pole Čerpuk na Global Volcanism Program 

Kategória:Sopky Kamčatky
Kategória:Troskové kužele